La fruta seca ła ze na categoria doparada par dirghe a na union de samese che i vien doparai cofà magnar par el grando contegnuo de nutrienti in partegołare grasi połinsaturi. Ła fruta seca ła połe èsar magnada cusita come che ła ze o ła połe èsar doparada cofà zonta inte ła preparasion de receta de cuzina o de pastisaria. La fruta seca ła połe èsar dividesta dal ponto de vista botànego, in cuatro categorie: Noze vere o botàneghe: samese contegneste inte on pericarpo duro e legnozo, no magnàbiłe e indeisente, o sia che no ła se verze na volta madura ; Drupe: samese contegneste inte on endocarpo legnozo , sircondai da on fruto carnozo ; Samese de gimnosperme: samese "desnudi" ; Samese de altre angiosperme che no łe sìpia drupe: samese contegneste inte na inbaładura, cofà on legumo o na càpsula .